CELEX: 42015X0421(01)
Language: hr
Date: 2015-04-21 00:00:00
Title: Pravilnik br. 118 Gospodarske komisije Ujedinjenih naroda za Europu (UNECE) – Jedinstveni tehnički propisi o ponašanju pri gorenju i/ili sposobnosti odbijanja goriva ili maziva materijala koji se upotrebljavaju u izradi određenih kategorija motornih vozila [2015/622]

21.4.2015   
               
               
                  HR
               
               
                  Službeni list Europske unije
               
               
                  L 102/67
               
            Samo izvorni tekstovi UNECE-a imaju pravni učinak prema međunarodnom javnom pravu. Status i datum stupanja na snagu ove Uredbe potrebno je provjeriti u najnovijoj inačici statusnog dokumenta UNECE–a TRANS/WP.29/343, koji je dostupan na:
      http://www.unece.org/trans/main/wp29/wp29wgs/wp29gen/wp29fdocstts.html.
      Pravilnik br. 118 Gospodarske komisije Ujedinjenih naroda za Europu (UNECE) – Jedinstveni tehnički propisi o ponašanju pri gorenju i/ili sposobnosti odbijanja goriva ili maziva materijala koji se upotrebljavaju u izradi određenih kategorija motornih vozila [2015/622]
      Uključuje sav važeći tekst do:
      Dopune 1. nizu izmjena 02 – dan stupanja na snagu: 3. studenog 2013.
      SADRŽAJ
      PRAVILNIK
      
                  1.
               
               Područje primjene
               
            
                  2.
               
               Opće definicije
               
            
                  3.
               
               Zahtjev za homologaciju
               
            
                  4.
               
               Homologacija
               
            
                  5.
               
               Dio I.: Homologacija tipa vozila s obzirom na ponašanje pri gorenju sastavnih dijelova koji se upotrebljavaju u unutarnjem prostoru, motornom prostoru i bilo kojem odvojenom grijaćem prostoru i/ili sposobnost izolacijskih materijala koji se upotrebljavaju u motornom prostoru i bilo kojem odvojenom grijaćem prostoru da odbijaju gorivo ili maziva
               
            
                  6.
               
               Dio II.: Homologacija sastavnog dijela s obzirom na njegovo ponašanje pri gorenju i/ili sposobnost odbijanja goriva ili maziva
               
            
                  7.
               
               Preinaka tipa i proširenje homologacije
               
            
                  8.
               
               Sukladnost proizvodnje
               
            
                  9.
               
               Kazne za nesukladnost proizvodnje
               
            
                  10.
               
               Konačno obustavljena proizvodnja
               
            
                  11.
               
               Nazivi i adrese tehničkih službi odgovornih za provedbu homologacijskih ispitivanja i nadležnih homologacijskih tijela
               
            
                  12.
               
               Prijelazne odredbe
               
            PRILOZI
      
                  1.
               
               Opisni dokument za vozilo
               
            
                  2.
               
               Opisni dokument za sastavni dio
               
            
                  3.
               
               Izjava (o homologaciji tipa vozila)
               
            
                  4.
               
               Izjava (o homologaciji tipa sastavnog dijela)
               
            
                  5.
               
               Izgled homologacijskih oznaka
               
            
                  6.
               
               Ispitivanje za utvrđivanje vodoravne brzine gorenja materijala
               
            
                  7.
               
               Ispitivanje za utvrđivanje ponašanja materijala pri taljenju
               
            
                  8.
               
               Ispitivanje za utvrđivanje okomite brzine gorenja materijala
               
            
                  9.
               
               Ispitivanje za utvrđivanje sposobnosti materijala da odbijaju gorivo ili mazivo
               
            1.   PODRUČJE PRIMJENE
      1.1.   Ovaj se Pravilnik primjenjuje na ponašanje pri gorenju (zapaljivost, brzina gorenja i ponašanje pri taljenju) materijala koji se upotrebljavaju u vozilima kategorije M3, razredi II. i III. (1), te na njihovu sposobnost odbijanja goriva i maziva.
      Homologacije se dodjeljuju u skladu s:
      
                  1.2.
               
               
                  Dijelom I. – Homologacija tipa vozila s obzirom na ponašanje pri gorenju sastavnih dijelova koji se upotrebljavaju u unutarnjem prostoru, motornom prostoru i bilo kojem odvojenom grijaćem prostoru i/ili njihovu sposobnost da odbijaju gorivo ili maziva.
               
            
                  1.3.
               
               
                  Dijelom II. – Homologacija sastavnog dijela ugrađenog u unutarnji prostor, motorni prostor ili bilo koji odvojeni grijaći prostor s obzirom na njegovo ponašanje pri gorenju i/ili sposobnost da odbija gorivo ili mazivo.
               
            2.   OPĆE DEFINICIJE
      
                  2.1.
               
               
                  „Proizvođač” znači osoba ili tijelo koje homologacijskom tijelu odgovara za sve dijelove homologacijskog postupka i osiguravanje sukladnosti proizvodnje. Ta osoba ili tijelo ne mora izravno sudjelovati u svim fazama izrade vozila ili sastavnog dijela što podliježe homologacijskom postupku.
               
            
                  2.2.
               
               
                  „Unutarnji prostor” znači svaki prostor namijenjen putnicima, vozačima i/ili posadi koji je omeđen unutarnjim površinama:
                  
                              (a)
                           
                           
                              stropa;
                           
                        
                              (b)
                           
                           
                              poda;
                           
                        
                              (c)
                           
                           
                              prednjih, stražnjih i bočnih stranica;
                           
                        
                              (d)
                           
                           
                              vrata;
                           
                        
                              (e)
                           
                           
                              vanjskog ostakljenja.
                           
                        
            
                  2.3.
               
               
                  „Motorni prostor” znači prostor u kojem je ugrađen motor i u kojem može biti ugrađen izgarni grijač.
               
            
                  2.4.
               
               
                  „Odvojeni grijaći prostor” znači prostor za izgarni grijač koji se nalazi izvan unutarnjeg prostora i motornog prostora.
               
            
                  2.5.
               
               
                  „Proizvodni materijali” znači proizvodi, u obliku materijala bez ambalaže (npr. presvlake u balama) ili unaprijed oblikovanih sastavnih dijelova, koji se dostavljaju proizvođaču za ugradnju u tip vozila homologiran na temelju ovog Pravilnika ili radionici za upotrebu pri održavanju ili popravku vozila.
               
            
                  2.6.
               
               
                  „Sjedalo” znači konstrukcija, zajedno s presvlakom, koja može, ali ne mora biti dio konstrukcije vozila, za sjedenje jedne odrasle osobe. Taj se pojam odnosi na pojedinačno sjedalo i na dio klupe za sjedenje namijenjen jednoj odrasloj osobi.
               
            
                  2.7.
               
               
                  „Skupina sjedala” znači sjedalo u obliku klupe ili odvojena sjedala smještena jedno do drugoga (tj. tako da su krajnja prednja pričvrsna mjesta jednog sjedala u ravnini s krajnjim stražnjim pričvrsnim mjestima ili ispred njih i u ravnini s krajnjim stražnjim pričvrsnim mjestima drugoga sjedala ili iza njih) na kojima može sjediti jedna odrasla osoba ili više njih.
               
            
                  2.8.
               
               
                  „Klupa za sjedenje” znači konstrukcija, zajedno s presvlakom, za sjedenje više od jedne odrasle osobe.
               
            
                  2.9.
               
               
                  „Vertikalno ugrađen materijal” znači materijal ugrađen u unutarnji prostor, motorni prostor ili bilo koji odvojeni grijaći prostor vozila tako da mu je nagib veći od 15 posto u odnosu na horizontalu kad vozilo ima masu jednaku masi vozila u voznom stanju i nalazi se na glatkoj i vodoravnoj podlozi.
               
            3.   ZAHTJEV ZA HOMOLOGACIJU
      3.1.   Zahtjev za homologaciju tipa vozila ili sastavnog dijela s obzirom na ovaj Pravilnik podnosi proizvođač.
      3.2.   Zahtjevu se prilaže opisni dokument u skladu s predloškom prikazanim u Prilogu 1. ili u Prilogu 2.
      3.3.   Tehničkoj službi odgovornoj za provedbu homologacijskih ispitivanja mora se dostaviti sljedeće:
      
                  3.3.1.
               
               
                  u slučaju homologacije vozila: vozilo koje je reprezentativni predstavnik tipa koji se homologira;
               
            
                  3.3.2.
               
               
                  u slučaju već homologiranih sastavnih dijelova: zahtjevu za homologaciju vozila prilaže se popis homologacijskih brojeva i proizvođačeve oznake tipa tih dijelova;
               
            
                  3.3.3.
               
               
                  u slučaju sastavnih dijelova bez homologacije:
                  
                              3.3.3.1.
                           
                           
                              uzorke dijelova koji se upotrebljavaju u vozilima i koji su reprezentativni predstavnici tipa koji se homologira u količini navedenoj u prilozima od 6. do 9.;
                           
                        
                              3.3.3.2.
                           
                           
                              nadalje, jedan se primjerak dostavlja tehničkoj službi kao budući referentni uzorak;
                           
                        
                              3.3.3.3.
                           
                           
                              za naprave kao što su sjedala, zavjese, pregrade itd., uzorke iz stavka 3.3.3.1. i još jednu cjelovitu napravu kao što je gore navedeno.
                           
                        
                              3.3.3.4.
                           
                           
                              Uzorci moraju biti jasno i neizbrisivo označeni trgovačkim nazivom ili oznakom podnositelja zahtjeva i oznakom tipa.
                           
                        
            4.   HOMOLOGACIJA
      4.1.   Ako tip vozila dostavljen na homologaciju u skladu s ovim Pravilnikom ispunjava zahtjeve iz odgovarajućih dijelova ovog Pravilnika, dodjeljuje se homologacija tog tipa.
      4.2.   Svakom se homologiranom tipu dodjeljuje homologacijski broj. Njegove prve dvije znamenke (trenutačno 02, što odgovara seriji izmjena 02) označuju niz izmjena koji obuhvaća najnovije važne tehničke izmjene Pravilnika u vrijeme dodjele homologacije. Ista ugovorna stranka ne smije dodijeliti isti broj drugom tipu vozila ili sastavnog dijela kako je definirano u ovom Pravilniku.
      4.3.   Obavijest o homologaciji ili proširenju homologacije tipa u skladu s ovim Pravilnikom dostavlja se ugovornim strankama Sporazuma koje primjenjuju ovaj Pravilnik na jednom od odgovarajućih obrazaca u skladu s predlošcima iz priloga 3. ili 4. ovom Pravilniku.
      4.4.   Na svako vozilo koje je u skladu s tipom homologiranim na temelju ovog Pravilnika vidljivo se i na lako dostupno mjesto koje je navedeno u homologacijskoj izjavi pričvršćuje međunarodna homologacijska oznaka koja se sastoji od:
      
                  4.4.1.
               
               
                  kruga oko slova „E” za kojim slijedi razlikovni broj zemlje koja je dodijelila homologaciju (2);
               
            
                  4.4.2.
               
               
                  broja ovog Pravilnika za kojim slijede slovo „R”, „I” kao oznaka dijela I. ovog Pravilnika, crtica i homologacijski broj desno od kruga propisanog u stavku 4.4.1.
               
            
                  4.4.3.
               
               
                  Ako je vozilo u skladu s tipom vozila homologiranim na temelju jednog ili više drugih pravilnika priloženih Sporazumu u državi koja je dodijelila homologaciju na temelju ovog Pravilnika, simbol propisan stavkom 4.4.1. ovog Pravilnika ne treba ponavljati; u tom slučaju, pravilnici na temelju kojih je dodijeljena homologacija u državi koja je dodijelila homologaciju na temelju ovog Pravilnika navode se u okomitim stupcima desno od simbola propisanog u stavku 4.4.1.
               
            
                  4.4.4.
               
               
                  Homologacijska oznaka mora biti jasno čitljiva i neizbrisiva.
               
            
                  4.4.5.
               
               
                  Homologacijska oznaka stavlja se blizu pločice vozila s podacima koju je pričvrstio proizvođač ili na nju.
               
            4.5.   Proizvodni materijali ne moraju biti pojedinačno označeni. Ipak, pakovanje u kojem se dostave mora biti jasno obilježeno međunarodnom homologacijskom oznakom koja se sastoji od:
      
                  4.5.1.
               
               
                  kruga oko slova „E” za kojim slijedi razlikovni broj zemlje koja je dodijelila homologaciju (2);
               
            
                  4.5.2.
               
               
                  broja ovog Pravilnika za kojim slijede slovo „R”, „II” kao oznaka dijela II. ovog Pravilnika, crtica i homologacijski broj desno od kruga propisanog u stavku 4.4.1.
               
            
                  4.5.3.
               
               
                  blizu kruga:
                  
                              4.5.3.1.
                           
                           
                              simbola koji označuju smjer u kojem se materijal smije ugraditi:
                              
                                          
                                             
                                       
                                       
                                          za vodoravni smjer (vidjeti stavak 6.2.1.);
                                       
                                    
                                          
                                             
                                       
                                       
                                          za okomiti smjer (vidjeti stavke 6.2.3. i 6.2.4.);
                                       
                                    
                                          
                                             
                                       
                                       
                                          za vodoravni i okomiti smjer (vidjeti stavke 6.2.1., 6.2.3. i 6.2.4.).
                                       
                                    
                        
                              4.5.3.2.
                           
                           
                              simbola „V” koji označuje da materijal ispunjava zahtjeve iz stavka 6.2.2.
                           
                        
            
                  4.5.4.
               
               
                  Homologacijska oznaka mora biti jasno čitljiva i neizbrisiva.
               
            4.6.   Sastavni dijelovi mogu biti označeni homologacijskom oznakom propisanom u stavku 4.5.
      4.6.1.   Ako su označene, oznake cjelovitih sastavnih dijelova poput sjedala, pregrada, prtljažnih polica itd. moraju sadržavati simbol „CD” koji označuje da je sastavni dio homologiran kao cjelovita naprava.
      4.7.   U Prilogu 5. ovom Pravilniku prikazani su primjeri izgleda homologacijskih oznaka.
      5.   DIO I.: HOMOLOGACIJA TIPA VOZILA S OBZIROM NA PONAŠANJE PRI GORENJU SASTAVNIH DIJELOVA KOJI SE UPOTREBLJAVAJU U UNUTARNJEM PROSTORU, MOTORNOM PROSTORU I BILO KOJEM ODVOJENOM GRIJAĆEM PROSTORU I/ILI SPOSOBNOST IZOLACIJSKIH MATERIJALA KOJI SE UPOTREBLJAVAJU U MOTORNOM PROSTORU I BILO KOJEM ODVOJENOM GRIJAĆEM PROSTORU DA ODBIJAJU GORIVO ILI MAZIVA
      5.1.   Definicija
      Za potrebe dijela I. ovog Pravilnika:
      
                  5.1.1.
               
               
                  „tip vozila” znači vozila koja se ne razlikuju prema bitnim obilježjima poput proizvođačeve oznaka tipa.
               
            5.2.   Specifikacije
      5.2.1.   Materijali u unutarnjem prostoru i najviše 13 mm izvan njega, materijali u motornom prostoru, i materijali u bilo kojem odvojenom grijaćem prostoru upotrijebljeni u vozilu koje se homologira moraju ispunjavati zahtjeve iz dijela II. ovog Pravilnika.
      5.2.2.   Materijali i/ili oprema u unutarnjem prostoru, motornom prostoru i bilo kojem odvojenom grijaćem prostoru i/ili naprave homologirane kao sastavni dijelovi ugrađuju se tako da se opasnost od nastanka i širenja plamena svede na najmanju moguću mjeru.
      5.2.3.   Takvi materijali i/ili oprema ugrađuju se isključivo u skladu sa svojom predviđenom namjenom i ispitivanjima kojima su bili podvrgnuti (vidjeti stavke 6.2.1., 6.2.2., 6.2.3., 6.2.4., 6.2.5., 6.2.6. i 6.2.7.), posebno u pogledu njihova ponašanja pri gorenju i taljenju (u vodoravnom/okomitom smjeru) i/ili njihove sposobnosti odbijanja goriva ili maziva.
      5.2.4.   Nijedno sredstvo za lijepljenje koje služi za pričvršćivanje unutarnjeg materijala za nosivu strukturu ne smije, koliko je to moguće, pogoršati ponašanje materijala pri gorenju.
      6.   DIO II.: HOMOLOGACIJA SASTAVNOG DIJELA S OBZIROM NA NJEGOVO PONAŠANJE PRI GORENJU I/ILI SPOSOBNOST ODBIJANJA GORIVA ILI MAZIVA
      6.1.   Definicije
      Za potrebe dijela II. ovog Pravilnika:
      
                  6.1.1.
               
               
                  „tip sastavnog dijela” znači sastavni dijelovi koji se ne razlikuju u bitnim obilježjima kao što su:
                  
                              6.1.1.1.
                           
                           
                              proizvođačeva oznaka tipa;
                           
                        
                              6.1.1.2.
                           
                           
                              predviđena namjena (presvlake sjedala, krovna obloga, izolacija itd.);
                           
                        
                              6.1.1.3.
                           
                           
                              osnovni materijali (npr. vuna, plastika, guma, miješani materijali);
                           
                        
                              6.1.1.4.
                           
                           
                              broj slojeva u slučaju kompozitnih materijala i
                           
                        
                              6.1.1.5.
                           
                           
                              druga svojstva, ako ona u znatnoj mjeri utječu na radne karakteristike propisane u ovom Pravilniku;
                           
                        
            
                  6.1.2.
               
               
                  „brzina gorenja” znači količnik izgorene duljine izmjerene u skladu s Prilogom 6. i/ili Prilogom 8. ovog Pravilnika i vremena potrebnog da ta duljina izgori. Izražava se u milimetrima u minuti;
               
            
                  6.1.3.
               
               
                  „kompozitni materijal” znači materijal koji se sastoji od više slojeva sličnih ili različitih materijala čije su površine spojene cementiranjem, lijepljenjem, oblaganjem, varenjem itd. Ako su različiti materijali tek mjestimično povezani (npr. šivanjem, visokofrekventnim zavarivanjem, zakivanjem), takvi se materijali ne smatraju kompozitnim materijalima;
               
            
                  6.1.4.
               
               
                  „izložena strana” znači strana materijala koja je nakon ugradnje u vozilo okrenuta prema putničkom prostoru, motornom prostoru i bilo kojem odvojenom grijaćem prostoru;
               
            
                  6.1.5.
               
               
                  „presvlaka” znači kombinacija unutarnjeg punjenja i vanjskog završnog materijala koji zajedno čine mekani dio sjedala;
               
            
                  6.1.6.
               
               
                  „unutarnje obloge” znači materijali koji (zajedno) čine završni sloj i oblogu krova, stranice ili poda;
               
            
                  6.1.7.
               
               
                  „izolacijski materijali” znači materijali koji se upotrebljavaju za smanjenje prijenosa topline kondukcijom, isijavanjem ili konvekcijom i zvučnu izolaciju u motornom prostoru i bilo kojem odvojenom grijaćem prostoru;
               
            
                  6.1.8.
               
               
                  „sposobnost odbijanja goriva i maziva” znači sposobnost materijala da odbijaju gorivo ili mazivo kad se mjeri u skladu s Prilogom 9. ovom Pravilniku.
               
            6.2.   Specifikacije
      6.2.1.   Sljedeći materijali podvrgavaju se ispitivanju opisanom u Prilogu 6. ovom Pravilniku:
      
                  (a)
               
               
                  horizontalno ugrađeni materijali i kompozitni materijali u unutarnjem prostoru;
               
            
                  (b)
               
               
                  horizontalno ugrađeni izolacijski materijali u motornom prostoru i bilo kojem odvojenom grijaćem prostoru.
               
            Smatra se da rezultat ispitivanja zadovoljava ako, uzimajući u obzir najslabije rezultate ispitivanja, vodoravna brzina gorenja ne prelazi 100 mm/min ili ako se plamen ugasi prije negoli dosegne zadnju mjernu točku.
      Smatra se da materijali koji ispunjavaju zahtjeve iz stavka 6.2.3. ispunjavaju i zahtjeve iz ovog stavka.
      6.2.2.   Sljedeći materijali podvrgavaju se ispitivanju opisanom u Prilogu 7. ovom Pravilniku:
      
                  (a)
               
               
                  materijali i kompozitni materijali ugrađeni više od 500 mm iznad sjedišta i u krov vozila,
               
            
                  (b)
               
               
                  izolacijski materijali ugrađeni u motorni prostor i bilo koji odvojeni grijaći prostor.
               
            Smatra se da rezultat ispitivanja zadovoljava ako, uzimajući u obzir najslabije rezultate ispitivanja, nije nastala nijedna kap koja je zapalila vatu.
      6.2.3.   Sljedeći materijali podvrgavaju se ispitivanju opisanom u Prilogu 8. ovom Pravilniku:
      
                  (a)
               
               
                  vertikalno ugrađeni materijali i kompozitni materijali u unutarnjem prostoru;
               
            
                  (b)
               
               
                  vertikalno ugrađeni izolacijski materijali u motornom prostoru i bilo kojem odvojenom grijaćem prostoru.
               
            Smatra se da rezultat ispitivanja zadovoljava ako, uzimajući u obzir najslabije rezultate ispitivanja, okomita brzina gorenja ne prelazi 100 mm/min ili ako se plamen ugasi prije uništenja jedne od prvih niti za obilježavanje.
      6.2.4.   Smatra se da materijali za koje se, kad se ispituju u skladu s normom ISO 5658-2 (3), postiže prosječna vrijednost CFE-a (kritičnoga toplinskog toka pri gašenju) od 20 kW/m2 ili više ispunjavaju zahtjeve iz stavaka 6.2.2. i 6.2.3., pod uvjetom da se pri uzimanju najslabijih rezultata u obzir ne opaze nikakve goreće kapi.
      6.2.5.   Svi izolacijski materijali ugrađeni u motorni prostor i bilo koji odvojeni grijaći prostor moraju se ispitati ispitivanjem opisanim u Prilogu 9. ovom Pravilniku.
      Smatra se da rezultat ispitivanja zadovoljava ako se, uzimajući u obzir najslabije rezultate ispitivanja, masa ispitnog uzorka ne poveća za više od 1 g.
      Udubine nužne iz tehničkih razloga, npr. zbog cijevi ili strukturnih elemenata što moraju prolaziti kroz taj materijal, dopuštene su pod uvjetom da se sačuva zaštita (npr. brtvilo, ljepljiva vrpca…).
      6.2.6.   Električni kabeli ispituju se ispitivanjem otpornosti na širenje plamena opisanim u stavku 12. norme ISO 6722:2006.
      Smatra se da rezultat ispitivanja zadovoljava ako se, uzimajući u obzir najslabiji rezultat ispitivanja, svaki plamen izgaranja izolacijskog materijala ugasi unutar 70 sekunda i najmanje 50 mm izolacije na vrhu ispitnog uzorka ne izgori.
      6.2.7.   Ispitivanjima opisanima u prilozima od 6. do 8. ne moraju se ispitivati ovi materijali:
      
                  6.2.7.1.
               
               
                  metalni i stakleni dijelovi;
               
            
                  6.2.7.2.
               
               
                  svaki dodatni dio pojedinačnog sjedala s masom nemetalnog materijala manjom od 200 g. Ako je u ukupnoj masi tih dodatnih dijelova više od 400 g nemetalnog materijala po sjedalu, tada se mora ispitati svaki materijal;
               
            
                  6.2.7.3.
               
               
                  dijelovi čija površina ili obujam ne prelazi:
                  
                              6.2.7.3.1.
                           
                           
                              100 cm2 ili 40 cm3 kad je riječ o dijelovima koji su povezani s pojedinačnim sjedalom;
                           
                        
                              6.2.7.3.2.
                           
                           
                              300 cm2 ili 120 cm3 po redu sjedala i maksimalno po dužnom metru unutrašnjosti unutarnjeg prostora kad je riječ o dijelovima koji su raspoređeni po vozilu i nisu povezani s pojedinačnim sjedalom;
                           
                        
            
                  6.2.7.4.
               
               
                  dijelovi kojima nije moguće uzeti uzorak propisanih dimenzija iz stavka 3.1. Priloga 6. i stavka 3. Priloga 7.
               
            7.   PREINAKA TIPA I PROŠIRENJE HOMOLOGACIJE
      7.1.   Svaka preinaka tipa vozila ili tipa sastavnog dijela u odnosu na ovaj Pravilnik prijavljuje se homologacijskom tijelu koje je homologiralo taj tip vozila ili tip sastavnog dijela. To tijelo zatim može:
      
                  7.1.1.
               
               
                  smatrati da učinjene preinake vjerojatno neće imati znatan štetni učinak i da vozila ili dijelovi u svakom slučaju još ispunjavaju zahtjeve ili
               
            
                  7.1.2.
               
               
                  zahtijevati dodatno izvješće o ispitivanju od tehničke službe odgovorne za provedbu ispitivanja.
               
            7.2.   Potvrđivanje ili odbijanje homologacije s navedenim preinakama dostavlja se strankama Sporazuma koje primjenjuju ovaj Pravilnik u skladu s postupkom iz stavka 4.3.
      7.3.   Homologacijsko tijelo koje dodjeljuje proširenje homologacije dodjeljuje serijski broj svakoj izjavi sastavljenoj za takvo proširenje i o tome obavješćuje druge stranke Sporazuma iz 1958. koje primjenjuju ovaj Pravilnik izjavom u skladu s predloškom iz Priloga 3. ili Priloga 4. ovom Pravilniku.
      8.   SUKLADNOST PROIZVODNJE
      Postupci sukladnosti proizvodnje moraju biti usklađeni s postupcima iz Dodatka 2. Sporazumu (E/ECE/324-E/ECE/TRANS/505/Rev.2), uz sljedeće zahtjeve:
      
                  8.1.
               
               
                  Vozila/sastavni dijelovi homologirani na temelju ovog Pravilnika moraju biti proizvedeni tako da budu u skladu s homologiranim tipom ispunjavanjem zahtjeva iz odgovarajućih dijelova ovog Pravilnika.
               
            
                  8.2.
               
               
                  Homologacijsko tijelo koje je dodijelilo homologaciju može u svakom trenutku provjeriti metode kontrole sukladnosti koje se primjenjuju u svakom proizvodnom pogonu. Te se provjere obično provode jedanput svake dvije godine.
               
            9.   KAZNE ZA NESUKLADNOST PROIZVODNJE
      9.1.   Homologacija tipa vozila/sastavnog dijela dodijeljena na temelju ovog Pravilnika može se povući ako nisu ispunjeni gore utvrđeni zahtjevi.
      9.2.   Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno dodijelila, o tome odmah obavješćuje druge ugovorne stranke koje primjenjuju ovaj Pravilnik izjavom u skladu s predloškom iz Priloga 3. ili Priloga 4. ovom Pravilniku.
      10.   KONAČNO OBUSTAVLJENA PROIZVODNJA
      Ako nositelj homologacije potpuno prestane proizvoditi tip vozila homologiran u skladu s ovim Pravilnikom, o tome obavješćuje homologacijsko tijelo koje je dodijelilo homologaciju. Nakon što primi odgovarajuću obavijest, tijelo o tome obavješćuje ostale stranke Sporazuma iz 1958. koje primjenjuju ovaj Pravilnik izjavom u skladu s predloškom u Prilogu 3. ili Prilogu 4. ovom Pravilniku.
      11.   NAZIVI I ADRESE TEHNIČKIH SLUŽBI ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH HOMOLOGACIJSKIH TIJELA
      Ugovorne stranke Sporazuma iz 1958. koje primjenjuju ovaj Pravilnik obavješćuju tajništvo Ujedinjenih naroda o nazivima i adresama tehničkih službi odgovornih za provedbu homologacijskih ispitivanja te homologacijskih tijela koja dodjeljuju homologaciju i kojima se trebaju slati obrasci kojima se potvrđuje dodjela, proširenje, odbijanje ili povlačenje homologacije izdani u drugim državama.
      12.   PRIJELAZNE ODREDBE
      12.1.   Od službenog dana stupanja na snagu niza izmjena 01 ni jedna ugovorna stranka koja primjenjuje ovaj Pravilnik ne smije odbiti dodijeliti homologaciju na temelju ovog Pravilnika kako je izmijenjen nizom izmjena 01.
      12.2.   Nakon 24 mjeseca od službenog dana stupanja na snagu niza izmjena 01 ugovorne stranke koje primjenjuju ovaj Pravilnik dodjeljuju homologacije samo ako tip vozila ili tip sastavnog dijela koji treba homologirati ispunjava zahtjeve iz ovog Pravilnika kako je izmijenjen nizom izmjena 01.
      12.3.   Nakon 60 mjeseci od službenog dana stupanja na snagu niza izmjena 01 ugovorne stranke koje primjenjuju ovaj Pravilnik smiju odbiti prvu nacionalnu ili regionalnu registraciju (prvo puštanje u promet) vozila koje ne ispunjava zahtjeve iz ovog Pravilnika kako je izmijenjen nizom izmjena 01.
      12.4.   Homologacije sastavnih dijelova na temelju prethodnog niza izmjena Pravilnika ostaju valjane čak i nakon dana stupanja na snagu niza izmjena 01 ovog Pravilnika i ugovorne stranke koje primjenjuju ovaj Pravilnik nastavljaju ih prihvaćati.
      12.5.   Ugovorne stranke koje primjenjuju ovaj Pravilnik ne smiju odbijati dodjeljivati proširenja homologacije na temelju niza izmjena 00 ovog Pravilnika.
      12.6.   Od službenog dana stupanja na snagu niza izmjena 02 ni jedna ugovorna stranka koja primjenjuje ovaj Pravilnik ne smije odbiti dodijeliti homologaciju na temelju ovog Pravilnika kako je izmijenjen nizom izmjena 02.
      12.7.   Nakon 48 mjeseci od službenog dana stupanja na snagu niza izmjena 02 ugovorne stranke koje primjenjuju ovaj Pravilnik dodjeljuju homologacije samo ako tip sastavnog dijela koji treba homologirati ispunjava zahtjeve iz ovog Pravilnika kako je izmijenjen nizom izmjena 02.
      12.8.   Nakon 60 mjeseci od službenog dana stupanja na snagu niza izmjena 02 ugovorne stranke koje primjenjuju ovaj Pravilnik dodjeljuju homologacije samo ako tip vozila koji treba homologirati ispunjava zahtjeve iz ovog Pravilnika kako je izmijenjen nizpm izmjena 02.
      12.9.   Nakon 96 mjeseci od službenog dana stupanja na snagu niza izmjena 02 ugovorne stranke koje primjenjuju ovaj Pravilnik smiju odbiti prvu nacionalnu registraciju (prvo puštanje u promet) vozila koje ne ispunjava zahtjeve iz ovog Pravilnika kako je izmijenjen nizom izmjena 02.
      12.10.   Homologacije sastavnih dijelova na temelju prethodnog niza izmjena Pravilnika ostaju valjane čak i nakon dana stupanja na snagu niza izmjena 02 ovog Pravilnika i ugovorne stranke koje primjenjuju ovaj Pravilnik nastavljaju ih prihvaćati.
      
         (1)  Kako je definirano u pročišćenom tekstu Rezolucije o konstrukciji vozila (R.E.3), dokument ECE/TRANS/WP.29/78/Rev.2, stavak 2.
      
         (2)  Razlikovni brojevi ugovornih stranaka Sporazuma iz 1958. navedeni su u Prilogu 3. pročišćenom tekstu Rezolucije o konstrukciji vozila (R.E.3), dokument TRANS/WP.29/78/Rev.2/Izmjena 1.
      
         (3)  ISO 5658-2: 2006 Ispitivanje reakcije na požar – širenje plamena – dio 2.: Bočno širenje na proizvode u graditeljstvu i prijevozu u vertikalnoj konfiguraciji.
      
         PRILOG 1.
         
            OPISNI DOKUMENT ZA VOZILO
         
         U skladu sa stavkom 3.2. ovog Pravilnika o homologaciji vozila s obzirom na ponašanje pri gorenju sastavnih dijelova koji se upotrebljavaju u unutarnjem prostoru, motornom prostoru i bilo kojem odvojenom grijaćem prostoru i/ili sposobnost izolacijskih materijala koji se upotrebljavaju u motornom prostoru i bilo kojem odvojenom grijaćem prostoru da odbijaju gorivo ili maziva.
         1.   Općenito
         1.1.   Marka (trgovački naziv proizvođača): …
         1.2.   Tip i opće trgovačke oznake: …
         1.3.   Podaci za identifikaciju tipa, ako su označeni na vozilu: …
         1.4.   Mjesto te oznake: …
         1.5.   Kategorija vozila (1): …
         1.6.   Naziv i adresa proizvođača: …
         1.7.   Adrese proizvodnih pogona: …
         2.   Opća konstrukcijska obilježja vozila
         2.1.   Fotografije i/ili crteži reprezentativnog vozila:
         3.   Karoserija
         Unutarnja oprema i/ili izolacijski materijali
         3.1.   Sjedala
         3.1.1.   Broj: …
         3.2.   Materijali koji se upotrebljavaju u unutarnjem prostoru (navesti za svaki materijal posebno)
         3.2.1.   Homologacijski broj sastavnog dijela, ako je dostupan: …
         3.2.2.   Marka: …
         3.2.3.   Oznaka tipa: …
         3.2.4.   Ispitano u skladu sa stavkom 6.2.1., 6.2.2., 6.2.3., 6.2.4. (2): …
         3.2.5.   Za materijale koji nisu homologirani
         3.2.5.1.   Osnovni materijali/oznaka: … / … …
         3.2.5.2.   Kompozitni/jednovrsni (2) materijal, broj slojeva (2): …
         3.2.5.3.   Vrsta obloge (2): …
         3.2.5.4.   Najveća/najmanja debljina … mm
         3.3.   Materijali koji se upotrebljavaju za izolaciju u motornom prostoru i/ili odvojenom grijaćem prostoru (navesti za svaki materijal posebno)
         3.3.1.   Homologacijski broj sastavnog dijela, ako je dostupan: …
         3.3.2.   Marka: …
         3.3.3.   Oznaka tipa: …
         3.3.4.   Ispitano u skladu sa stavkom 6.2.1., 6.2.2., 6.2.3., 6.2.4., 6.2.5. (2): …
         3.3.5.   Za materijale koji nisu homologirani
         3.3.5.1.   Osnovni materijali/oznaka: … / … …
         3.3.5.2.   Kompozitni/jednovrsni (2) materijal, broj slojeva (2): …
         3.3.5.3.   Vrsta obloge (2): …
         3.3.5.4.   Najveća/najmanja debljina … mm
         3.4.   Električni kabeli (navesti za svaki tip posebno)
         3.4.1.   Homologacijski broj sastavnog dijela, ako je dostupan: …
         3.4.2.   Marka: …
         3.4.3.   Oznaka tipa: …
         3.4.4.   Za materijale koji nisu homologirani
         3.4.4.1.   Osnovni materijali/oznaka: … / … …
         3.4.4.2.   Kompozitni/jednovrsni (2) materijal, broj slojeva (2): …
         3.4.4.3.   Vrsta obloge (2): …
         3.4.4.4.   Najveća/najmanja debljina … mm
         
            (1)  Kako je definirano u Prilogu 7. pročišćenom tekstu Rezolucije o konstrukciji vozila (R.E.3) (dokument TRANS/WP.29/78/Rev.2, stavak 2.).
         
            (2)  Prekrižiti suvišno.
      
      
         PRILOG 2.
         
            OPISNI DOKUMENT ZA SASTAVNI DIO
         
         U skladu sa stavkom 3.2. Pravilnika o homologaciji tipa sastavnog dijela koji se upotrebljava u unutarnjem prostoru, motornom prostoru i bilo kojem odvojenom grijaćem prostoru s obzirom na njegovo ponašanje pri gorenju i/ili sposobnost izolacijskih materijala koji se upotrebljavaju u motornom prostoru i bilo kojem odvojenom grijaćem prostoru da odbijaju gorivo ili maziva.
         1.   Općenito
         1.1.   Marka (trgovački naziv proizvođača): …
         1.2.   Tip i opće trgovačke oznake: …
         1.3.   Naziv i adresa proizvođača: …
         1.4.   Za sastavne dijelove i zasebne tehničke jedinice, mjesto i način postavljanja homologacijske oznake: …
         1.5.   Adrese proizvodnih pogona: …
         2.   Unutarnji materijali
         2.1.   Materijali namijenjeni za horizontalnu/vertikalnu/horizontalnu i vertikalnu ugradnju (1)
         
         Materijali namijenjeni za ugradnju više od 500 mm iznad sjedišta i/ili u krov vozila: da/nije primjenjivo (1)
         
         2.2.   Osnovni materijali/oznaka: … / … …
         2.3.   Kompozitni/jednovrsni (1) materijal, broj slojeva (1): …
         2.4.   Vrsta obloge (1): …
         2.5.   Najveća/najmanja debljina … mm
         2.6.   Homologacijski broj, ako je dostupan: …
         3.   Izolacijski materijali
         3.1.   Materijali namijenjeni za horizontalnu/vertikalnu/horizontalnu i vertikalnu ugradnju (1)
         
         3.2.   Osnovni materijali/oznaka: … / … …
         3.3.   Kompozitni/jednovrsni (1) materijal, broj slojeva (1): …
         3.4.   Vrsta obloge (1): …
         3.5.   Najveća/najmanja debljina … mm
         3.6.   Homologacijski broj, ako je dostupan: …
         4.   Električni kabeli
         4.1.   Upotrijebljeni materijal (materijali) …
         4.2.   Osnovni materijali/oznaka:… / … …
         4.3.   Kompozitni/jednovrsni (1) materijal, broj slojeva (1): …
         4.4.   Vrsta obloge (1): …
         4.5.   Najveća/najmanja debljina … mm
         4.6.   Homologacijski broj, ako je dostupan: …
         
            (1)  Prekrižiti suvišno.
      
      
         PRILOG 3.
         
            
         Tekst slike
         
            IZJAVA
            (najveći format: A4 (210 × 297 mm))
            (1)
            izdalo: naziv tijela
            o (2): dodjeli homologacije
            proširenju homologacije
            odbijanju homologacije
            povlačenju homologacije
            konačno obustavljenoj proizvodnji
            za tip vozila na temelju Pravilnika br. 118
            Homologacijski br. Proširenje br.:
            Razlog za proširenje:
            Odjeljak I.
            Općenito
            1.1. Marka (trgovački naziv proizvođača):
            1.2. Tip:
            1.3. Podaci za identifikaciju tipa, ako su označeni na vozilu/sastavnom dijelu/zasebnoj tehničkoj jedinici (2), (b):
            1.3.1. Mjesto te oznake:
            1.4. Kategorija vozila (c):
            1.5. Naziv i adresa proizvođača:
            1.6. Mjesto homologacijske oznake:
            1.7. Adrese proizvodnih pogona:
            Odjeljak II.
            1. Dodatni podaci (ako je primjenjivo):
            2. Tehnička služba odgovorna za provedbu ispitivanja:
            3. Datum izvješća o ispitivanju:
            4. Broj izvješća o ispitivanju:
            5. Napomene (ako ih ima):
            6. Mjesto:
            7. Datum:
            8. Potpis:
            9. Priložen je popis opisne dokumentacije pohranjene pri homologacijskom tijelu koja se može dobiti na zahtjev.
            (1) Razlikovni broj države koja je dodijelila/proširila/odbila/povukla homologaciju.
            (2) Izbrisati ili prekrižiti suvišno (ima slučajeva kad ništa ne treba brisati jer je primjenjivo više mogućnosti).
            (b) Ako identifikacijska oznaka tipa sadržava znakove koji nisu bitni za opis tipova vozila, sastavnog dijela ili zasebne tehničke jedinice obuhvaćenih ovim opisnim dokumentom, takvi se znakovi u dokumentaciji označuju simbolom „?” (npr. ABC??123??).
            (c) Kako je definirano u Prilogu 7. pročišćenom tekstu Rezolucije o konstrukciji vozila (R.E.3) (dokument TRANS/WP.29/78/Rev.2, stavak 2.).
         
      
      
         PRILOG 4.
         
            
         Tekst slike
         
            IZJAVA
            (najveći format: A4 (210 × 297 mm))
            (1)
            izdalo: naziv tijela
            o (2): dodjeli homologacije
            proširenju homologacije
            odbijanju homologacije
            povlačenju homologacije
            konačno obustavljenoj proizvodnji
            za tip sastavnog dijela na temelju Pravilnika br. 118
            Homologacijski br. Proširenje br.
            Razlog za proširenje:
            Odjeljak I.
            Općenito
            1.1. Marka (trgovački naziv proizvođača):
            1.2. Tip:
            1.3. Podaci za identifikaciju tipa, ako su označeni na napravi (b):
            1.3.1. Mjesto te oznake:
            1.4. Naziv i adresa proizvođača:
            1.5. Mjesto homologacijske oznake:
            1.6. Adrese proizvodnih pogona:
            Odjeljak II.
            1. Dodatni podaci (ako je primjenljivo): vidjeti Dodatak 1.
            2. Tehnička služba odgovorna za provedbu ispitivanja:
            3. Datum izvješća o ispitivanju:
            4. Broj izvješća o ispitivanju:
            5. Napomene (ako ih ima):
            6. Mjesto:
            7. Datum:
            8. Potpis:
            9. Priložen je popis opisne dokumentacije pohranjene pri homologacijskom tijelu koja se može dobiti na zahtjev.
            (1) Razlikovni broj države koja je dodijelila/proširila/odbila/povukla homologaciju.
            (2) Izbrisati ili prekrižiti suvišno (ima slučajeva kad ništa ne treba brisati jer je više mogućnosti primjenjivo).
            (b) Ako identifikacijska oznaka tipa sadržava znakove koji nisu bitni za opis tipova vozila, sastavnog dijela ili zasebne tehničke jedinice obuhvaćenih ovim opisnim dokumentom, takvi se znakovi u dokumentaciji označuju simbolom „?” (npr. ABC??123??).
         
         
            Dodatak 1.
            
               Dodatak homologacijskoj izjavi br. … o homologaciji tipa sastavnog dijela na temelju Pravilnika br. 118.
            
            1.   Dodatne informacije
            1.1.   Unutarnji materijali
            1.1.1.   Smjer u kojem se sastavni dio smije ugraditi: horizontalni/vertikalni/horizontalni i vertikalni (1).
            1.1.2.   Ispunjeni zahtjevi iz stavka 6.6.2.: da/nije primjenjivo (1)
            
            1.1.3.   Sukladnost je provjerena za sastavne dijelove koji su homologirani kao cjelovite naprave: da/ne (1)
            
            1.1.4.   Ograničenja upotrebe i uvjeti za ugradnju ako ih ima: .
            1.2.   Izolacijski materijali
            1.2.1.   Smjer u kojem se sastavni dio smije ugraditi: horizontalni/vertikalni/horizontalni i vertikalni (1).
            1.2.2.   Sukladnost je provjerena za sastavne dijelove koji su homologirani kao cjelovite naprave: da/ne (1)
            
            1.2.3.   Ograničenja upotrebe i uvjeti za ugradnju ako ih ima:
            1.3.   Električni kabeli
            1.3.1.   Ograničenja upotrebe i uvjeti za ugradnju ako ih ima: …
            2.   Napomene: …
            
               (1)  Prekrižiti suvišno.
         
      
      
         PRILOG 5.
         
            IZGLED HOMOLOGACIJSKIH OZNAKA
         
         Primjer 1.
         (vidjeti dio I. ovog Pravilnika)
         
            
         Gore prikazana homologacijska oznaka pričvršćena na vozilo znači da je taj tip homologiran u Nizozemskoj (E4) na temelju dijela I. Pravilnika br. 118 pod homologacijskim brojem 021234. Prve dvije znamenke (02) homologacijskog broja znače da je homologacija dodijeljena u skladu sa zahtjevima iz niza izmjena 02 Pravilnika br. 118.
         Primjer 2.
         (vidjeti dio II. ovog Pravilnika)
         
            
         Gore prikazana homologacijska oznaka pričvršćena na sastavni dio znači da je taj tip homologiran u Nizozemskoj (E4) na temelju dijela II. Pravilnika br. 118 pod homologacijskim brojem 021234. Prve dvije znamenke (02) homologacijskog broja znače da je homologacija dodijeljena u skladu sa zahtjevima iz niza izmjena 02 Pravilnika br. 118.
         Dodatnim simbolom označuje   se smjer u kojem se sastavni dio smije ugraditi.
         Simbolom   označuje se da je sastavni dio u skladu sa zahtjevima iz stavka 6.2.2.
         Simbolom   označuje se homologacija cjelovite naprave poput sjedala, pregrada itd.
         Dodatni se simboli upotrebljavaju samo prema potrebi.
      
      
         PRILOG 6.
         
            ISPITIVANJE ZA UTVRĐIVANJE VODORAVNE BRZINE GORENJA MATERIJALA
         
         1.   UZORKOVANJE I NAČELO
         1.1.   U slučaju izotropnog materijala ispituje se pet uzoraka, a u slučaju neizotropnog materijala deset uzoraka (pet za svaki smjer).
         1.2.   Uzorci se uzimaju od materijala koji se ispituje. Kod materijala koji imaju različitu brzinu gorenja u različitim smjerovima materijala mora se ispitati svaki smjer. Uzorke treba uzeti i staviti u ispitnu spravu tako da se izmjeri najveća brzina gorenja. Kad se materijal dostavlja u određenim širinama, po cijeloj se širini mora odrezati komad duljine najmanje 500 mm. Od tog se komada uzimaju uzorci tako da su najmanje 100 mm udaljeni od ruba materijala i međusobno jednako udaljeni. Na isti se način uzimaju uzorci od gotovih proizvoda kad to dopušta oblik proizvoda. Kad je debljina proizvoda veća od 13 mm, mora se stanjiti na 13 mm mehaničkim postupkom na strani koja nije okrenuta prostoru u kojem se nalazi (unutarnjem, motornom ili odvojenom grijaćem prostoru). Ako to nije moguće, ispitivanje se provodi, u dogovoru s tehničkom službom, na prvobitnoj debljini materijala, koju se mora navesti u izvješću o ispitivanju.
         Kompozitni materijali (vidjeti stavak 6.1.3.) ispituju se kao da imaju jedinstvenu strukturu. U slučaju materijala koji se sastoje od slojeva različitoga sastava koji su položeni jedan na drugi, a sami nisu kompozitni materijali, svi se slojevi materijala do dubine 13 mm od površine okrenute prema prostoru u kojem se nalazi ispituju pojedinačno.
         1.3.   Uzorak se postavi vodoravno u držač u obliku slova U i 15 sekunda izlaže djelovanju plamena definiranih vrijednosti u komori za izgaranje, pri čemu se plamenom djeluje na slobodni kraj uzorka. Ispitivanjem se utvrđuje hoće li se plamen ugasiti i kad ili vrijeme koje mu je potrebno da prijeđe izmjerenu duljinu.
         2.   ISPITNA SPRAVA
         2.1.   Komora za izgaranje (slika 1.), poželjno od nehrđajućeg čelika i dimenzija navedenih na slici 2. Prednji dio komore ima plamenootporno okno za promatranje koje može obuhvaćati cijelu površinu prednjega dijela komore i može biti izvedeno kao pristupni poklopac.
         Dno komore ima otvore za odzračivanje, a uz cijeli je gornji rub prorez za odzračivanje. Komora za izgaranje postavljena je na četiri noge visine 10 mm.
         Komora može na jednom kraju imati otvor za uvođenje držača uzorka s uzorkom, a na suprotnom se kraju nalazi otvor za dovod plina. Talina se sakuplja u plitici (vidjeti sliku 3.) koja je smještena na dnu komore između otvora za odzračivanje tako da ne prekriva ni jednu njihovu površinu.
         
            Slika 1.
         
         
            Primjer komore za izgaranje s držačem uzorka i pliticom za kapljevinu
         
         
            Slika 2.
         
         
            Primjer komore za izgaranje
         
         (dimenzije u milimetrima)
         
            
         Tekst slike
         
            plinski plamenik
            prorez za odzračivanje
            uzorak
         
         
            Slika 3.
         
         
            Tipična plitica za kapljevinu
         
         (dimenzije u milimetrima)
         
            
         2.2.   Držač uzorka, koji se sastoji od dvije metalne ploče u obliku slova U ili okvira od materijala otpornog na koroziju. Dimenzije su navedene na slici 4.
         Donja je ploča opremljena zaticima, a gornja odgovarajućim rupicama kako bi se osiguralo ravnomjerno učvršćenje uzorka. Zatici služe i kao mjerne točke na početku i kraju duljine gorenja.
         Mora se postaviti nosač od toplinski otpornih žica promjera 0,25 mm koje obujmljuju okvir u razmacima od 25 mm preko donjeg okvira u obliku slova U (vidjeti sliku 5.).
         Ravnina donje strane uzoraka mora biti 178 mm iznad podne ploče. Prednji rub držača uzorka mora biti udaljen 22 mm od kraja komore, a uzdužne stranice držača uzorka moraju biti udaljene 50 mm od bočnih stranica komore (sve su dimenzije unutarnje). (Vidjeti slike 1. i 2.)
         
            Slika 4.
         
         
            Primjer držača uzorka
         
         (dimenzije u milimetrima)
         
            
         Tekst slike
         
            uzorak
            poklopac
         
         
            Slika 5.
         
         
            Primjer presjeka konstrukcije donjeg okvira u obliku slova U s utorima za žicu
         
         (dimenzije u milimetrima)
         
            
         Tekst slike
         
            vanjska strana okvira
            utori 2 × 2
            (smjer uzorka)
            duljina
            utori 0,5 × 0,5
         
         2.3.   Plinski plamenik
         Mali je izvor zapaljenja Bunsenov plamenik unutarnjeg promjera 9,5 ± 0,5 mm. Nalazi se u ispitnom kućištu tako da mu je središte sapnice 19 mm ispod središta donjeg ruba otvorenog kraja uzorka (vidjeti sliku 2.).
         2.4.   Ispitni plin
         Ispitni plin koji dolazi u plamenik mora imati kalorijsku vrijednost oko 38 MJ/m3(npr. prirodni plin).
         2.5.   Metalni češalj, najmanje duljine 110 mm, sa sedam do osam glatkih zaobljenih zubaca na 25 mm.
         2.6.   Štoperica točnosti mjerenja 0,5 sekunda.
         2.7.   Digestor. Komora za izgaranje može se postaviti u digestor pod uvjetom da mu je unutarnji obujam barem 20 puta, ali ne više od 110 puta, veći od obujma komore za izgaranje i pod uvjetom da ni jedna dimenzija (visina, širina ili duljina) digestora nije više od 2,5 puta veća od bilo koje druge dimenzije. Prije ispitivanja mora se izmjeriti vertikalna brzina zraka kroz digestor 100 mm ispred i 100 mm iza krajnjeg položaja gdje će se nalaziti komora za izgaranje. Brzina mora biti između 0,10 i 0,30 m/s kako rukovatelj ne bi osjećao neugodu zbog proizvoda izgaranja. Može se upotrijebiti digestor s prirodnim prozračivanjem i primjerenom brzinom zraka.
         3.   UZORCI
         3.1.   Oblik i dimenzije
         3.1.1.   Oblik i dimenzije uzoraka navedeni su na slici 6. Debljina uzorka odgovara debljini proizvoda koji treba ispitati i ne smije biti veća od 13 mm. Kad je to moguće, uzima se uzorak jednakog presjeka po cijeloj duljini.
         
            Slika 6.
         
         
            Uzorak
         
         (dimenzije u milimetrima)
         
            
         3.1.2.   Ako se zbog oblika i dimenzija proizvoda ne može uzeti uzorak navedene veličine, moraju se poštivati sljedeće najmanje dimenzije:
         
                     (a)
                  
                  
                     uzorci širine od 3 do 60 mm moraju biti dugi 356 mm. U tom se slučaju materijal ispituje po širini proizvoda;
                  
               
                     (b)
                  
                  
                     uzorci širine od 60 do 100 mm moraju biti dugi najmanje 138 mm. U tom slučaju potencijalna duljina gorenja odgovara duljini uzorka, a mjerenje počinje na prvoj mjernoj točki.
                  
               3.2.   Kondicioniranje
         Uzorci se kondicioniraju najmanje 24 sata, ali ne više od 7 dana, na temperaturi od 23 ± 2 °C i pri relativnoj vlazi 50 ± 5 % i čuvaju se u takvim uvjetima do početka ispitivanja.
         4.   POSTUPAK
         4.1.   Uzorke s runjavom ili resičastom površinom stavite na ravnu površinu i češljem ih dva puta počešljajte suprotno od smjera vlakana (stavak 2.5.).
         4.2.   Stavite uzorak u držač (stavak 2.2.) tako da je izložena strana okrenuta nadolje prema plamenu.
         4.3.   Namjestite plinski plamen na visinu od 38 mm pomoću oznake u komori, pri čemu je ulaz zraka u plamenik zatvoren. Prije početka prvog ispitivanja plamen mora gorjeti najmanje 1 minutu radi stabilizacije.
         4.4.   Umetnite držač uzorka u komoru za izgaranje tako da kraj uzorka bude izložen plamenu pa nakon 15 sekunda prekinite dovod plina.
         4.5.   Mjerenje vremena gorenja počinje kad podnožje plamena prođe prvu mjernu točku. Promatrajte širenje plamena na strani koja gori brže od druge (gornja ili donja strana).
         4.6.   Mjerenje vremena gorenja završeno je kad plamen dođe do zadnje mjerne točke ili kad se plamen ugasi prije dolaska do zadnje mjerne točke. Ako plamen ne dosegne zadnju mjernu točku, izmjerite izgorenu duljinu do točke gdje se plamen ugasio. Izgorena duljina raspadnuti je dio uzorka koji je gorenjem uništen na površini ili u unutrašnjosti.
         4.7.   Ako se uzorak ne zapali ili ne nastavi gorjeti nakon gašenja plamenika, ili ako se plamen ugasi prije nego što dosegne prvu mjernu točku pa se ne izmjeri vrijeme gorenja, u izvješće o ispitivanju upišite da je brzina gorenja 0 mm/min.
         4.8.   Ako se provode niz ispitivanja ili ponovljena ispitivanja, uvjerite se da komora za izgaranje i držač uzorka nemaju temperaturu veću od 30 °C prije nego što pristupite sljedećem ispitivanju.
         5.   IZRAČUN
         Brzina gorenja, B (1), u milimetrima u minuti, izračunava se prema formuli:
         B = 60 s/t
         pri čemu je:
         
                     s
                  
                  
                     =
                  
                  
                     izgorena duljina u milimetrima;
                  
               
                     t
                  
                  
                     =
                  
                  
                     vrijeme u sekundama potrebno da izgori duljina s.
                  
               
            (1)  Brzina gorenja (B) za pojedini se uzorak izračunava samo u slučaju kad plamen dosegne zadnju mjernu točku ili kraj uzorka.
      
      
         PRILOG 7.
         
            ISPITIVANJE ZA UTVRĐIVANJE PONAŠANJA MATERIJALA PRI TALJENJU
         
         1.   UZORKOVANJE I NAČELO
         1.1.   Ispituju se četiri uzorka za obje strane (ako nisu jednake).
         1.2.   Uzorak se stavi u vodoravni položaj i izloži električnom grijaćem tijelu. Ispod uzorka stavi se posuda za sakupljanje nastalih kapi. U posudu se stavi malo vate kako bi se provjerilo gori li koja kap.
         2.   ISPITNA SPRAVA
         Ispitna se sprava sastoji od (slika 1.):
         
                     (a)
                  
                  
                     električnoga grijaćeg tijela;
                  
               
                     (b)
                  
                  
                     nosača uzorka s mrežom;
                  
               
                     (c)
                  
                  
                     posude (za nastale kapi);
                  
               
                     (d)
                  
                  
                     stalka (za spravu).
                  
               2.1.   Izvor je topline električno grijaće tijelo korisne snage 500 W. Isijavajuća površina mora biti izrađena od prozirne kremene ploče promjera 100 ± 5 mm.
         Toplina isijana iz ispitne sprave, izmjerena na površini paralelnoj s površinom grijaćeg tijela na udaljenosti od 30 mm, mora biti 3 W/cm2.
         2.2.   Umjeravanje
         Za umjeravanje grijaćeg tijela upotrebljava se mjerač toplinskog toka (radiometar) tipa Gardon (membranski) čiji predviđeni raspon ne prelazi 10 W/cm2. Ciljna površina koji prima isijavanje, i možda u maloj mjeri konvekciju, mora biti plosnata, okrugla, promjera najviše 10 mm i presvučena crnim trajnim mat premazom.
         Ciljna se površina mora nalaziti u vodom hlađenom kućištu čija prednja strana mora biti od metala ispoliranog do visokog sjaja, plosnata, poravnata s ravninom ciljne površine i okrugla, promjera oko 25 mm.
         Isijavanje ne smije proći ni kroz kakav prozor prije nego što dosegne ciljnu površinu.
         Instrument mora biti robustan, jednostavan za pripremu i upotrebu, neosjetljiv na propuh i stabilan s obzirom na umjerenost. Instrument mora imati točnost unutar ± 3 % i ponovljivost unutar 0,5 %.
         Umjerenost mjerača toplinskog toka provjerava se svaki put kad se umjerava grijaće tijelo i to usporedbom s instrumentom koji služi kao mjerodavni standard i ne rabi se u druge svrhe.
         Instrument koji služi kao mjerodavni standard mora se umjeravati jedanput godišnje u skladu s nacionalnom normom.
         2.2.1.   Provjera umjeravanja
         Ozračenje koje proizvodi ulazna snaga, za koje se u prvom umjeravanju pokazalo da odgovara ozračenju od 3 W/cm2, mora se često provjeravati (najmanje jedanput svakih 50 radnih sati), a kad se takvom provjerom ustanovi odstupanje veće od 0,06 W/cm2, ispitna se sprava mora ponovno umjeriti.
         2.2.2.   Postupak umjeravanja
         Ispitna se sprava mora smjestiti u okolinu u kojoj gotovo nema zračnih strujanja (ne više od 0,2 m/s).
         Stavite mjerač toplinskog toka u ispitnu spravu na mjesto uzorka tako da se ciljna površina mjerača toplinskog toka nalazi u sredini s obzirom na površinu grijaćeg tijela.
         Uključite napajanje i uspostavite ulaznu snagu regulatora koja je potrebna da se u središtu površine grijaćeg tijela postigne ozračenje od 3 W/cm2. Nakon namještanja napajanja na vrijednost potrebnu da se zabilježi vrijednost od 3 W/cm2 mora slijediti petominutno razdoblje bez daljnjeg namještanja kako bi se osigurala ravnoteža.
         2.3.   Nosač uzoraka mora biti metalni prsten (slika 1.). Na vrh nosača stavlja se mreža, izrađena od žice od nehrđajućeg čelika, sljedećih dimenzija:
         
                     (a)
                  
                  
                     unutarnji promjer: 118 mm,
                  
               
                     (b)
                  
                  
                     dimenzije otvora: 2,10 mm2,
                  
               
                     (c)
                  
                  
                     promjer čelične žice: 0,70 mm.
                  
               2.4.   Posudu za kapi čini cilindrična cijev unutarnjeg promjera 118 mm i dubine 12 mm. Mora se napuniti vatom.
         2.5.   Predmeti iz stavaka 2.1., 2.3. i 2.4. moraju se poduprijeti okomitim stalkom.
         Grijaće se tijelo postavi na vrh nosača tako da je isijavajuća površina vodoravna, a isijavanje usmjereno prema dolje.
         Stalak mora biti opremljen ručicom/papučicom za polako podizanje nosača grijaćeg tijela. Mora biti opremljen i zaporom koji omogućuje vraćanje grijaćeg tijela u normalan položaj.
         U svojem se uobičajenom položaju osi grijaćeg tijela, nosača uzorka i posude moraju poklapati.
         3.   UZORCI
         Dimenzije su ispitnih uzoraka 70 mm × 70 mm. Uzorci se na isti način uzimaju i od gotovih proizvoda kad to dopušta oblik proizvoda. Kad je debljina proizvoda veća od 13 mm, mora se stanjiti na 13 mm mehaničkim postupkom na strani koja nije okrenuta prostoru u kojem se nalazi (unutarnjem, motornom ili odvojenom grijaćem prostoru). Ako to nije moguće, ispitivanje se provodi, u dogovoru s tehničkom službom, na prvobitnoj širini materijala, koju se mora navesti u izvješću o ispitivanju.
         Kompozitni materijali (vidjeti stavak 6.1.3. Pravilnika) ispituju se kao da imaju jedinstvenu strukturu.
         U slučaju materijala koji se sastoje od slojeva različitoga sastava koji su položeni jedan na drugi, a koji sami nisu kompozitni materijali, svi se slojevi materijala do dubine 13 mm od površine okrenute prema prostoru u kojem se nalazi (unutarnjem, motornom ili odvojenom grijaćem prostoru) ispituju pojedinačno.
         Ukupna masa uzorka koji se ispituje mora biti najmanje 2 g. Ako je masa jednoga uzorka manja, mora se dodati dovoljan broj uzoraka.
         Ako se strane materijala razlikuju, moraju se ispitati obje, što znači da treba ispitati osam uzoraka. Uzorci i vata moraju se kondicionirati najmanje 24 sata na temperaturi od 23 ± 2 oC pri relativnoj vlazi 50 ± 5 % i čuvati u tim uvjetima do početka ispitivanja.
         4.   POSTUPAK
         Uzorak se stavi na nosač, koji se namjesti tako da je udaljenost između površine grijaćeg tijela i gornje strane uzorka 30 mm.
         Posuda se, zajedno s vatom, stavi ispod mreže nosača na udaljenosti od 300 mm.
         Grijaće se tijelo pomakne tako da ne može isijavati na uzorak i uključi. Kad dosegne puni kapacitet, postavi ga se iznad uzorka i počne mjeriti vrijeme.
         Ako se materijal rastali ili izobliči, visina se grijaćeg tijela namješta tako da se održi udaljenost od 30 mm.
         Ako se materijal zapali, grijaće se tijelo tri sekunde poslije odmakne. Vraća ga se u prvobitni položaj kad se plamen ugasi pa se isti postupak ponovi koliko je god puta potrebno u prvih pet minuta ispitivanja.
         Nakon pete minute ispitivanja:
         
                     i.
                  
                  
                     ako se uzorak ugasio (bez obzira na to je li se zapalio u prvih pet minuta ispitivanja), ostavite grijaće tijelo na mjestu čak i ako se uzorak ponovno zapali;
                  
               
                     ii.
                  
                  
                     ako materijal gori, pričekajte da se ugasi prije nego što grijaće tijelo vratite u prvobitni položaj.
                  
               U oba se slučaja ispitivanje mora nastaviti još pet minuta.
         5.   REZULTATI
         Opažene se pojave moraju navesti u izvješću o ispitivanju, primjerice:
         
                     i.
                  
                  
                     kapanje, ako ga je bilo, bez obzira na to jesu li kapi gorjele;
                  
               
                     ii.
                  
                  
                     je li se zapalila vata.
                  
               
            Slika 1.
         
         (dimenzije u milimetrima)
         
            
         Tekst slike
         
            rešetka
            metalni prsten (nepomični)
            pomični metalni prsten
            1 = radijator
            2 = uzorak
            3 = rešetka (nosač uzorka)
            4 = vata
            5 = posuda za sakupljanje kapi
            detalj metalnih prstena za potporu uzorka
         
      
      
         PRILOG 8.
         
            ISPITIVANJE ZA UTVRĐIVANJE OKOMITE BRZINE GORENJA MATERIJALA
         
         1.   UZORKOVANJE I NAČELO
         1.1.   U slučaju izotropnog materijala ispituju se tri uzorka, a u slučaju neizotropnog materijala šest uzoraka.
         1.2.   Ovo se ispitivanje sastoji od izlaganja uzoraka plamenu, držeći ih u okomitom položaju, i utvrđivanja brzine širenja plamena materijalom koji se ispituje.
         2.   ISPITNA SPRAVA
         Ispitna se sprava sastoji od:
         
                     (a)
                  
                  
                     držača uzorka;
                  
               
                     (b)
                  
                  
                     plamenika;
                  
               
                     (c)
                  
                  
                     ventilacijskog sustava kojim se odvodi plin i proizvodi izgaranja;
                  
               
                     (d)
                  
                  
                     šablone;
                  
               
                     (e)
                  
                  
                     niti za obilježivanje od bijelih merceriziranih pamučnih niti najveće linearne gustoće 50 tex.
                  
               2.1.   Držač uzorka sastoji se od pravokutnog okvira visine 560 mm s dvije kruto spojene paralelne šipke razmaknute 150 mm na koje se moraju pričvrstiti zatici za postavljanje ispitnog uzorka, koji se nalazi u ravnini najmanje 20 mm od okvira. Zatici ne smiju imati promjer veći od 2 mm i moraju biti dugi najmanje 27 mm. Zatici se nalaze na paralelnim šipkama na mjestima prikazanima na slici 1. Okvir se pričvršćuje na prikladan nosač kako bi šipke ostale okomite tijekom ispitivanja (radi smještanja uzorka na zatike u ravninu udaljenu od okvira pokraj zatika mogu se postaviti odstojnici promjera 2 mm).
         2.2.   Plamenik je opisan na slici 3.
         Plin kojim se napaja plamenik može biti propan ili butan iz slobodne prodaje.
         Plamenik se mora postaviti ispred uzorka, no niže od njega, tako da leži u ravnini koja prolazi okomitom središnjicom uzorka i okomita je na njegovu prednju stranu (vidjeti sliku 2.) tako da je uzdužna os nagnuta prema gore pod kutom od 30° u odnosu na okomicu prema donjem rubu uzorka. Razmak između vrha plamenika i donjega ruba uzorka mora biti 20 mm.
         2.3.   Ispitna sprava može se postaviti u digestor pod uvjetom da mu je unutarnji obujam barem 20 puta, ali ne više od 110 puta, veći od obujma ispitne sprave i pod uvjetom da ni jedna dimenzija (visina, širina ili duljina) digestora nije više od 2,5 puta veća od bilo koje druge dimenzije. Prije ispitivanja mora se izmjeriti vertikalna brzina zraka kroz digestor 100 mm ispred i 100 mm iza krajnjeg položaja gdje će se nalaziti ispitna sprava. Brzina mora biti između 0,10 i 0,30 m/s kako rukovatelj ne bi osjećao neugodu zbog proizvoda izgaranja. Može se upotrijebiti digestor s prirodnim prozračivanjem i primjerenom brzinom zraka.
         2.4.   Mora se upotrijebiti plosnata tvrda šablona od prikladnog materijala i veličine koja odgovara veličini uzorka. U šabloni se moraju probušiti rupe promjera oko 2 mm tako da razmaci između središta rupa odgovaraju razmacima između zatika na okvirima (vidjeti sliku 1.). Rupe moraju biti jednako udaljene od okomitih središnjica šablone.
         3.   UZORCI
         3.1.   Dimenzije uzoraka su 560 × 170 mm.
         Ako se zbog dimenzija materijala ne može uzeti uzorak tih dimenzija, ispitivanje se provodi, u dogovoru s tehničkom službom, na prikladnoj veličini materijala, koju se mora navesti u izvješću o ispitivanju.
         3.2.   Kad je debljina uzorka veća od 13 mm, mora se stanjiti na 13 mm mehaničkim postupkom na strani koja nije okrenuta prostoru u kojem se nalazi (unutarnjem, motornom ili odvojenom grijaćem prostoru). Ako to nije moguće, ispitivanje se provodi, u dogovoru s tehničkom službom, na prvobitnoj debljini materijala, koju se mora navesti u izvješću o ispitivanju. Kompozitni materijali (vidjeti stavak 6.1.3.) ispituju se kao da imaju jedinstvenu strukturu. U slučaju materijala koji se sastoje od slojeva različitoga sastava koji su položeni jedan na drugi, a koji sami nisu kompozitni materijali, svi se slojevi materijala do dubine 13 mm od površine okrenute prema prostoru u kojem se nalazi ispituju pojedinačno.
         3.3.   Uzorci se kondicioniraju najmanje 24 sata na temperaturi od 23 °C ± 2 °C pri relativnoj vlazi 50 ± 5 % i čuvaju se u tim uvjetima do početka ispitivanja.
         4.   POSTUPAK
         4.1.   Ispitivanje se provodi na temperaturi okoline između 10 °C i 30 °C te pri relativnoj vlazi između 15 % i 80 %.
         4.2.   Plamenik se mora predgrijavati 2 minute. Plamen se namjesti na visinu od 40 ± 2 mm, izmjerenu kao razmak između vrha dimnjaka plamenika i vrha žutoga dijela plamena kad je plamenik okrenut okomito, a plamen se promatra pri prigušenom svjetlu.
         4.3.   Uzorak se stavlja (nakon određivanja položaja stražnjih niti za obilježavanje) na pričvrsne igle (zatike) na ispitnom okviru pazeći da igle prolaze kroz točke označene pomoću šablone i da je uzorak odmaknut od okvira najmanje 20 mm. Okvir se mora pričvrstiti na nosač tako da uzorak stoji okomito.
         4.4.   Niti za obilježavanje moraju se pričvrstiti vodoravno ispred i iza uzorka na mjestima prikazanima na slici 1. Na svakom se mjestu mora postaviti nit u obliku petlje tako da su ta dva segmenta razmaknuta 1 mm i 5 mm od prednje i stražnje strane uzorka.
         Svaka se petlja mora pričvrstiti na prikladan uređaj za mjerenje vremena. Niti moraju biti dovoljno napete da ostanu u istom položaju u odnosu na uzorak.
         4.5.   Uzorak se 5 sekunda izlaže plamenu. Smatra se da se zapaljenje dogodilo ako uzorak nastavi gorjeti 5 sekunda nakon uklanjanja inicijalnoga plamena. Ako se zapaljenje ne dogodi, plamenu se 15 sekunda izlaže drugi kondicionirani uzorak.
         4.6.   Ako bilo koji rezultat u bilo kojem skupu od tri uzorka premaši najmanji rezultat za 50 %, za taj se smjer odnosno stranu ispituje drugi komplet od tri uzorka. Ako jedan ili dva uzorka u bilo kojem skupu od tri uzorka ne dogore do gornje niti za obilježavanje, za taj se smjer odnosno stranu ispituje drugi skup od tri uzorka.
         4.7.   Mjere se sljedeća vremena u sekundama:
         
                     (a)
                  
                  
                     od početka izlaganja inicijalnom plamenu do odvajanja jedne od prvih niti za obilježavanje (t1);
                  
               
                     (b)
                  
                  
                     od početka izlaganja inicijalnom plamenu do odvajanja jedne od drugih niti za obilježavanje (t2);
                  
               
                     (c)
                  
                  
                     od početka izlaganja inicijalnom plamenu do odvajanja jedne od trećih niti za obilježavanje (t3).
                  
               4.8.   Ako se uzorak ne zapali ili ne nastavi gorjeti nakon gašenja plamenika ili ako se plamen ugasi prije uništenja jedne od prvih niti za obilježavanje, tako da se ne izmjeri ni jedno vrijeme gorenja, smatra se da je brzina gorenja 0 mm/min.
         4.9.   Ako se uzorak zapali i plamen gorućeg uzorka dosegne visinu trećih niti za obilježavanje a da nije uništio prve i druge niti za obilježavanje (npr. zbog obilježja tankog uzorka materijala), smatra se da je brzina gorenja veća od 100 mm/min.
         5.   REZULTATI
         Opažene se pojave unose u izvješće o ispitivanju tako da obuhvaćaju:
         
                     (a)
                  
                  
                     trajanja izgaranja: t1, t2 i t3 u sekundama i
                  
               
                     (b)
                  
                  
                     odgovarajuće izgorene duljine: d1, d2 i d3 u mm.
                  
               Brzina gorenja V1 te, prema potrebi, brzine V2 i V3 izračunavaju se (za svaki uzorak ako plamen dosegne barem prvu nit za obilježavanje) kako slijedi:
         Vi = 60 di/ti (mm/min)
         U obzir se uzima najveća brzina gorenja V1, V2 i V3.
         
            Slika 1.
         
         
            Držač uzorka
         
         (dimenzije u milimetrima)
         
            
         Tekst slike
         
            prve niti za obilježavanje
            treće niti za obilježavanje
            druge niti za obilježavanje
            uzorak tkanine
            odstojnici Ø 2 (opcionalni)
            pričvrsne igle (zatici)
            plamenik
         
         
            Slika 2.
         
         
            Položaj plamenika pri zapaljenju
         
         (dimenzije u milimetrima)
         
            
         Tekst slike
         
            odstojnik (opcionalni)
            Rubno zapaljenje
            Pričvrsne igle
            okvir
            uzorak
            plamenik
            plamenik
         
         
            Slika 3.
         
         
            Plinski plamenik
         
         (dimenzije u milimetrima)
         
            
         Tekst slike
         
            područje difuzije
            prigušna cjevčica
            ugrađeno pri skla-panju
            zračna komora
            područje miješanja plinova
            (a) izvedba plinskog plamenika
            stabilizator plamena
            plinska mlaznica
            izlaz
            (*) promjer kružnog otvora: 4,4 mm
            (d) dimnjak
            (c) stabilizator plamena
            (b) plinska mlaznica
            urez
            dimnjak
         
      
      
         PRILOG 9.
         
            ISPITIVANJE ZA UTVRĐIVANJE SPOSOBNOSTI MATERIJALA DA ODBIJAJU GORIVO ILI MAZIVO
         
         1.   PODRUČJE PRIMJENE
         U ovom se Prilogu navode propisi za ispitivanje sposobnosti izolacijskih materijala koji se upotrebljavaju u motornom prostoru i odvojenim grijaćim prostorima.
         2.   UZORKOVANJE I NAČELO
         2.1.   Dimenzije su ispitnih uzoraka 140 × 140 mm.
         2.2.   Debljina uzorka mora biti 5 mm. Ako je debljina uzorka veća od 5 mm, mora se stanjiti na 5 mm mehaničkim postupkom na strani koja nije okrenuta motornom prostoru ili odvojenom grijaćem prostoru.
         2.3.   Ispitna tekućina mora biti dizelsko gorivo u skladu s normom EN 590:1999 (tržišna goriva) ili, kao druga mogućnost, dizelsko gorivo u skladu s Pravilnikom br. 83 (Prilog 10.: Specifikacije referentnih goriva).
         2.4.   Ispituju se četiri uzorka.
         3.   ISPITNA SPRAVA (VIDJETI SLIKE 4.A I 4.B)
         Ispitna se sprava sastoji od:
         
                     A
                  
                  
                     osnovne ploče najmanje tvrdoće 70 Shore D.
                  
               
                     B
                  
                  
                     apsorpcijske površine na osnovnoj ploči (npr. papira);
                  
               
                     C
                  
                  
                     metalnog valjka (unutarnjeg promjera 120 mm, vanjskog promjera 130 mm, visine 50 mm) napunjenog tekućinom za ispitivanje;
                  
               
                     D-D′
                  
                  
                     dvaju vijaka s krilnim maticama
                  
               
                     E
                  
                  
                     ispitnog uzorka;
                  
               
                     F
                  
                  
                     gornje ploče
                  
               4.   POSTUPAK
         4.1.   Uzorci i ispitna sprava kondicioniraju se najmanje 24 sata na temperaturi od 23 °C ± 2 °C i relativnoj vlazi 50 ± 5 % te se čuvaju u tim uvjetima do početka ispitivanja.
         4.2.   Ispitni se uzorci moraju izvagati.
         4.3.   Ispitni se uzorak stavlja na osnovnu ploču ispitne sprave s izloženom stranom prema gore pričvršćivanjem metalnog valjka u centrirani položaj dovoljnim pritezanjem vijaka. Ispitna tekućina ne smije curiti.
         4.4.   Metalni valjak napunite ispitnom tekućinom do visine od 20 mm i ostavite sustav da miruje 24 sata.
         4.5.   Ispitnu tekućinu i ispitni uzorak zatim uklonite iz ispitne sprave. Ako se na ispitnom uzorku nađe ostatak ispitne tekućine, mora ga se ukloniti bez pritiskanja ispitnog uzorka.
         4.6.   Ispitni se uzorci moraju izvagati.
         
            Slika 4.a
         
         
            Sprava za ispitivanje sposobnosti odbijanja goriva ili maziva
         
         (dimenzije u milimetrima)
         
            
         
            Slika 4.b
         
         
            Sprava za ispitivanje sposobnosti odbijanja goriva ili maziva
         
         (bočni pogled)